วันนี้กับที่บ้านซิมก็ได้ไปทานของอร่อยอีกแล้ว จริงๆร้านนี้กินหลายครั้งอยู่ แต่พอดีวันนี้หลานๆไปทานหลายๆอย่างเลยเอามารีวิวดู​

ร้านCoco Ichibanya เป็นร้านในเครือ Fuji และสามารถใช้บัตรลดของ Fujiได้ด้วยค่ะ ซึ่งเน้นข้าวแกงกระหรี่ 
- ก่อนอื่น ลูกค้าสามารถเลือกสั่งหน้าของแกงกระหรี่ต่างๆได้ ทั้งหมูชุบแป้งทอด ไก่ทอด ไก่กรอบ ผักโขม ฯลฯ 
- หลังจากนั้น ถ้าลูกค้าต้องการลดข้าวก็สามารถบอกพนักงานได้เลยค่ะ ทางร้านจะลดข้าว และลดเงินด้วยค่ะ แต่จำไม่ได้จริงๆ ขอโทษด้วยค่ะ 
- และสุดท้าย ลูกค้าก็สามารถสั่ง Level ความเผ็ดได้ค่ะ ตั้งแต่ ระดับ ไม่เผ็ดเลย จนเผ็ดขนาดกินจนเหงื่อแตกหัวเลยทีเดียว 
อ้อ...ท้ายสุด ถ้าลูกค้าอยากจะเลือกใส่Topping เพิ่มเติมก็สามารถสั่งเพิ่มได้อีกค่ะ จะให้ทางร้านใส่มาในข้าวเลยได้ หรือว่าจะให้ทางร้านแยกใส่จานเล็กมาก็ได้ค่ะ 

วันนี้ไปทั้งหมด 7 คน ผู้ใหญ่ 3 เด็ก 4 เจี๊ยวจ๊าวน่าดู 

วันนี้ได้ลองสั่ง 

แกงกระหรี่ ชาบูเนื้อ ใส่ผักโขม ราดข้าว อันนี้เป็นจานเด็ดของเด็กๆ กินกันประมาณ 3 คน เนื้อนุ่ม ไม่เหนียว ผักโขมเข้ากันดี รสชาติแกงกระหรี่น่าจะสั่งเผ็ดขึ้นหน่อยค่ะ จะได้ไม่เลี่ยน 

แกงกระหรี่ ไก่ทอด ใส่ผักโขมเพิ่ม อันนี้ของซิมค่ะ ชอบไก่ทอดที่นี่ค่ะ ปกติทานตามเมนู แต่วันนี้เห็นว่าหลายๆคนใส่ผักโขมและ...เอ่อ..เราต้องกินผักหน่อยไม๊..เลยจัดมาด้วย อร่อยค่ะ ผักโขมไม่เละค่ะ คราวหน้ามาจะสั่งอีก ไก่ทอดอันนี้เป็นไก่ทอด ไก่ก้อนๆ เอามาชุบแป้งบางๆ และที่สำคัญ ไม่อมน้ำมันเลยค่ะ ไก่นุ่ม กินอร่อยจนคำสุดท้าย

แกงกระหรี่ หมูชุบแป้งทอด เพิ่มชีส อันนี้ของหลานรุ่นโต คุณเธอสั่งเผ็ดระดับ 3 ซิมว่ากินคำแรกๆมันก็อร่อยแต่ว่า ต้องเป็นคนชอบทานเผ็ดนะคะ กลิ่นพริกมันกลบกินแกงกระหรี่หมดเลย กินหลังๆ เห็นน้ำหูน้ำตาไหล ส่วนหมู ส่วนตัวซิมไม่ค่อยชอบค่ะ ชอบไก่มากกว่า เพราะว่ารู้สึกว่ามันร่วนๆแข็งๆไปนิด กินแล้วไม่โดน ส่วนชีสที่มาด้วยนั้น จัดเต็มค่ะ Mozzarella Cheese เต็มๆ ยืดๆ 

แกงกระหรี่ ผัดผักโขมเบคอนข้าวโพด สำหรับคนที่ไม่อยากทานหนัก ซิมไม่ได้ลองค่ะ แต่ดูแล้วน่าจะโอเคค่ะ 

แกงกระหรี่ ไก่กรอบ จานนี้ไก่จะไม่เหมือนกับไก่ทอดนะคะ เป็นไก่ทอดติดหนังที่ไม่ชุบแป้งค่ะ หนังทอดได้สมชื่อค่ะ กรอบแท้..เนื้อยังชุ่มๆอยู่เลยค่ะ ไม่แข็งนะคะ ลองทานดูแล้ว

โคโระเกะ ครีม แซลมอน ใช้ได้นะคะ ตัวครีมอาจไม่นุ่มมาก แต่รสชาติเข้ากับแซลมอนข้างในดีค่ะ ไม่คาว ข้างนอกเป็นชุปแป้งขนมปังทอดค่ะ ซิมว่ามันอมน้ำมันนิดๆ ไม่รู้ปกติเป็นหรือเปล่า เพราะเพิ่งได้ลองครั้งแรกค่ะ 

โค้ก ที่นี่จะใช้โค้กขวดเล็ก มาพร้อมกับแก้วสูงใส่ เลมอนฝานมาค่ะ ทานแก้เลี่ยนได้ดีีทีเดียวค่ะ ซิมชอบจิ้มๆให้กินเลมอนออกมาด้วย จะเปรี้ยวๆหอมๆ 

สรุปมื้อนี้อร่อยกันทั้งเด็กและผู้ใหญ่ 

ปกติที่เมกานี้จะมีลูกค้าเยอะค่ะ คนยืนรอกันตลอด และพนักงานก็วิ่งกันวุ่นวาย เข้าใจค่ะ ว่าเหนื่อย แต่ว่า อยากให้พยายามอย่าหน้าบูดมาก สั่งชามะนาวไปตั้งแต่แรก ตามประมาณ 3 ครั้ง จนกินข้าวจะเสร็จ ชามะนาวเพิ่งจะมา แถมเช็คบิลช้ามากๆ อันนี้ต้องช่วยปรับปรุงด้วยนะคะ จะดีมากเลยค่ะ 



